Octavio Paz

Octavio PAZ (Oktávjo PAS) (naskiĝis la 31-an de marto, 1914 en Meksikurbo, mortis la 19-an de aprilo 1998) estis meksika verkisto, poeto, dramaturgo kaj diplomato. Paz estas konsiderata unu el la plej gravaj hispanlingvaj verkistoj de la 20-a jarcento, gajninte la Nobel-premion pri literaturo en 1990 kaj unu el la plej grandaj hispanidaj poetoj de ĉiuj tempoj(es) "Octavio Paz", Colegio Nacional. Colegio Nacional. Arkivita de la originalo, la 19-an de septembro 2011.. Lia unua kaj plej fama prozaĵo aperis en 1950: El laberinto de la soledad (La labirinto de la soleco), esplorado de meksikaj kaj latin-amerikaj identecoj.

 Biografio 
Octavio Paz naskiĝis en Meksikurbo. Li komencis verki en 1931 kaj lia unua libro estis Luna silvestre (Sovaĝa luno, 1931). Li organizis kaj redaktoris plurajn kulturajn revuojn (Barandal, Taller), kaj en 1945 komencis sian diplomatan karieron, kiun li forlasis en 1968, kiel protesto pro la masakro de Tlaltelolko.

En 1950 li publikigis El laberinto de la soledad (La labirinto de la soleco), eseo en kiu li esploras la esencon de la meksikaneco. En 1981, Octavio Paz ricevis la Premion Cervantes kaj en 1990 la Nobelpremion de literaturo.

Ne nur mondkonata poeto, sed ankaŭ elstara eseisto, Octavio Paz forpasis post longa kancera malsano. Lia heredaĵo, tamen, estas vasta: ĉirkaŭ 15 dikaj volumoj kiuj kovras la sennombrajn aspektojn de lia intelekta agado: literaturo, historio, politika kritiko kaj, super ĉio, poezio. Li ja mem diris ke li deziris esti rigardata, antaŭ ĉio, kiel poeto.

Fragmentoj el lia poezio aperis Esperante en la bulteno de Meksika Esperanto-Federacio, Ni ĉiuj kaj en la volumeto Octavio Paz (1914-1999) - Nobel-premiito pri literaturo (1990) publikigita en Świdnik en 1990.

 Definitiva eldono de liaj kompletaj verkoj 
Eldonita en Hispanio, inter 1999 kaj 2005, de Galaxia Gutenberg / Rondo de legantoj; kaj en Meksiko, en 2014, de la Fondo de Cultura Económica. Eldono preparita de la aŭtoro.

 I. La casa de la presencia. Poezio kaj historio
 II. Excursiones e incursiones. Fremda domajno. Fundación y disidencia. Hispana dominado
 III. Generaciones y semblanzas. Meksika dominado. Sor Juana Inés de la Cruz o Las trampas de la fe
 IV. Los privilegios de la vista. Universala moderna arto. Meksika arto
 V. El peregrino en su patria. Historio kaj politiko de Meksiko
 VI. Ideas y costumbres. La letero kaj la sceptro. Uzoj kaj simboloj
 VII. Obra poética
 VIII. Miscelánea. Fruaj skribaĵoj kaj intervjuoj

 Literatura stilo 
Neniu etikedo taŭgas por li, kvankam Paz mem agnoskis ke en lia trejnado "fundamentaj estis la superrealistoj, kun kiuj mi amikiĝis en la jaro 1946 aŭ 1947, kiuj tiutempe estis pli proksimaj al liberecanoj." Sendube estas, ke en la lasta poezio de Paz estas multe da esoterismo sed, krom tio, lia tuta antaŭa poezio elstaras pro sia poezieco kaj pro la senco de transsubstanco, kiun la aŭtoro donas al vortoj.

 Referencoj 

 Vidu ankaŭ 
Superrealismo

 Eksteraj ligiloj 

 (en) Octavio Paz, Nobelprice.org
 (fr) Publikaĵoj de Octavio Paz, Persée, Ministère de l'Enseignement supérieur, de la Recherche et de l'Innovation
 (es) Pegasos, biografio (Internet Archive)
 (en) Bibliografio de Octavio Paz, Internet Speculative Fiction Database
 (en) Octavio Paz, Goodreads.
 (en) Octavio Paz, Discogs, Zink Media.
 (en) Octavio Paz, MusicBrainz, Fondumo MetaBrainz (Foundation Metabrainz).
 (en) Octavio Paz, Internet Movie Database, IMDb.com.

Kategorio:Meksikaj poetoj
Kategorio:Nobel-premiitoj pri literaturo
Kategorio:Diplomatoj
Kategorio:Premio Cervantes premiitoj